Številka: 90000-14/2017-34

Datum: 28. 12. 2017

**MAGNETOGRAMSKI ZAPIS PO ZVOČNEM POSNETKU 30. SEJE MESTNEGA SVETA MESTNE OBČINE LJUBLJANA,**

**ki je potekala v ponedeljek, 18. decembra 2017 s pričetkom ob 15.30 uri, v Veliki sejni dvorani Mestne hiše, na Mestnem trgu 1, v Ljubljani.**

**GOSPOD ZORAN JANKOVIĆ**

Spoštovane svetnice, spoštovani svetniki, gospe in gospodje, pričenjamo s 30. sejo Mestnega sveta MOL-a. Prisotnih je 25 svetnic in svetnikov. Svojo odsotnost so upravičili Mojca Lozej, Dragan Matić, Jelka Žekar, Anton Colarič. Smo sklepčni, lahko pričnemo z delom. Prosim vas, da izključite mobilne telefone, da ne motimo delo mestnega sveta. Prehajamo na predlog dnevnega reda 30. seje, ki ste ga prejeli s sklicem seje. Odpiram razpravo o dnevnem redu. Ni razprave.

**Ugotavljam navzočnost. Lepo prosim za vaš glas. 24.**

**Glasovanje poteka O SKLEPU: Mestni svet Mestne občine Ljubljana sprejme predlog dnevnega reda 30. seje mestnega sveta.**

**Prosim za vaš glas.**

**21 ZA.**

**0 PROTI.**

**Sprejeto.**

Gremo na točko 1. Potrditev zapisnika 29. seje Mestnega sveta MOL-a.

**AD 1. POTRDITEV ZAPISNIKA 29. SEJE MESTNEGA SVETA MESTNE OBČINE LJUBLJANA**

Razprava? Ni razprave.

**Ugotavljam navzočnost. Rezultat navzočnosti: 25.**

**Glasovanje poteka O SKLEPU: Mestni svet Mestne občine Ljubljana potrdi zapisnik 29. seje Mestnega sveta MOL-a z dne 27. novembra 2017.**

**Prosim za vaš glas.**

**22 ZA.**

**0 PROTI.**

**Sprejeto.** Gremo na točko 2.

**AD 2. VPRAŠANJA IN POBUDE SVETNIKOV TER ODGOVORI NA VPRAŠANJA IN POBUDE**

Pisno vprašanje z zahtevo za ustno predstavitev sta poslala gospod Matej Javornik, glede izgradnje IKEA-e v Ljubljani, gospa Sukič glede Hostla Celice. Vprašanja in pobude so poslali gospa Mojca Škrinjar glede knjižnice na Osnovni šoli Zalog, poslovanja šolskih računovodstev, Hostla Celica, odstopa direktorja … Energetike Ljubljana? A to kaj narobe vidim?

**GOSPA MOJCA ŠKRINJAR**

Ne, sem mislila, ... /// ... iz dvorane – nerazumljivo ... ///

**GOSPOD ZORAN JANKOVIĆ**

Sej sem rekel Celico, ampak kaj pa odst … celico ste dala, odstop direktorja Energetika Ljubljane?

**GOSPA MOJCA ŠKRINJAR**

Ja, ampak jaz imam celico ustno.

**GOSPOD ZORAN JANKOVIĆ**

Ja, piše pisno. Saj bosta obe … ampak, brez zamere, kje pa veste za odstop direktorja Ljubljane Energetike?

**GOSPA MOJCA ŠKRINJAR**

... /// ... iz dvorane – nerazumljivo ... /// Celice ... /// ... iz dvorane – nerazumljivo ... ///

**GOSPOD ZORAN JANKOVIĆ**

Pisno piše, pisno, pisno dobite odgovor.

**GOSPA MOJCA ŠKRINJAR**

Pisno odgovor, ja.

**GOSPOD ZORAN JANKOVIĆ**

Ja.

**GOSPA MOJCA ŠKRINJAR**

... /// ... iz dvorane – nerazumljivo ... /// bi pa dala ustno

**GOSPOD ZORAN JANKOVIĆ**

Ne morte ustno dat, dala, vi ste dali pobudo, dobite pisni odgovor. Vse skupaj pisno, ustno. Sprašujem za točko 4, od kje imate informacijo za odstop?

**GOSPA MOJCA ŠKRINJAR**

Slišala sem, slišala, ljudje govorijo. Sej boste odgovoril.

**GOSPOD ZORAN JANKOVIĆ**

Madona, ne, v tem mestnem svetu, ne, mestni svetniki predvsem ... /// ... nerazumljivo ... /// kaj slišijo po hodnikih, pa to. Dobro, da jaz ne vem. Gospa Simona Pirnat Skeledžija glede problematike pitja alkohola pri mladih. Pirnat Skeledžija in Dragan Matić glede Hostla Celica, plezalne stene v Šentvidu, dostopnosti dvorane Stožice za osebe z oviranostmi; gospod Denis Striković glede Hostla Celica. Matej Javornik glede parkiranja na mestih za invalide, Nataša Sukič glede stranišča v parku Zvezda, KUD-a France Prešern, Študentskega zdravstvenega doma, Svetniški klub N.Si glede mrliških vežic v Štepanji vasi in Bizoviku, gospa Mojca Sojar glede zavarovanja mestnih sadovnjakov. Odgovor na vprašanja z 29. seje mestnega sveta so prejeli vsi svetniki, prav tako gospa Mojca Škrinjar glede odgovora na 2 vprašanji s te seje, knjižnice v Osnovni šoli Zalog in šolsko računovodstvo. Besedo za ustno postavitev dajem gospodu Mateju Javorniku, ki ga ni.

... /// ... iz dvorane – nerazumljivo ... ///

**GOSPOD ZORAN JANKOVIĆ**

Oh, sori, izvoli jo. 3 minute.

**GOSPOD MATEJ JAVORNIK**

Najlepša hvala, gospod župan, za besedo. Spoštovana podžupanja, spoštovana podžupana, drage svetnice in pa svetniki. V iztekajočem se letu mestni svetniki nismo prejeli nobene sveže informacije glede izgradnje trgovine IKEA. V proračunu za leto 2018 MOL načrtuje skupaj 37,7 milijonov prihodkov iz komunalnih prispevkov in verjetno je v tej vsoti vključen tudi prihodek iz omenjene naložbe. Ker gre za podjetje, ki svojo širitev financira izključno iz lastnih virov in ima projekt v Ljubljani, predviden več kot 90 milijonov evrov, je seveda v interesu vseh, da se projekt čim prej realizira. Glede na dejstvo, da bo ob dokončanju odprtih tudi 300 novih delovnih mest in so izbrani tudi že izvajalci gradbenih del, naprošamo gospoda župana oziroma ustrezne strokovne službe MOL-a, da mestni svet seznani z naslednjimi informacijami. V kakšni fazi je trenutno projekt IKEA? Kako MOL ocenjuje pogajanja v stečajnem postopku podjetja Protect? Kaj je in predvsem kaj bo MOL storila, da se investicija lahko čim prej prične? V naprej se zahvaljujem gospodu županu in pa mestni upravi za odgovore in pa kooperativnost. Najlepša hvala.

**GOSPOD ZORAN JANKOVIĆ**

Odgovore bo podala gospa Simona Remih, jaz bom pa dopolnil. Izvoli Simona.

**GOSPA SIMONA REMIH**

Hvala za besedo. Spoštovane svetnice, spoštovani svetniki! V zvezi z vprašanjem svetnika Mateja Javornika iz Svetniškega kluba SMC, odgovarjamo sledeče. Glede vprašanja v kakšni fazi je projekt IKEA, pojasnjujemo, da se za omenjeno vprašanje potrebno obrniti neposredno na investitorja, to je na družbo IKEA. Na drugo vprašanje, kako MOL ocenjuje pogajanja v stečajnem postopku podjetja Protect GL d.o.o., v stečaju pojasnjujemo, da MOL zelo aktivno sodeluje v pogajanjih vendar kljub vsem prizadevanjem in pričakovanjem za enkrat še neuspešno, saj se nasprotna stran ne strinja z nobeno razumno rešitvijo. Stečajni upniki namreč zahtevajo še enkrat višjo odškodnino za cirka milijon in pol, kot jo lahko ponudi MOL. Zato med drugim tudi svetnika sprašujemo kako in na kakšen način lahko MOL zagotovi taka sredstva, predvsem pa kako naj jih upravičimo, ker je ta odškodnina, zahteva previsoka. Zaradi za enkrat neuspešnih pogajanj, se na Upravni enoti Ljubljana vodi postopek za razlastitev zemljišč na zahtevo MOL. MOL si bo seveda še naprej prizadevala, da bi dosegla sporazumno rešitev s stečajnem upraviteljem. Tako na tretje vprašanje, kaj je in bo MOL storila, da se investicija lahko čim prej prične, lahko odgovorimo, da smo za realizacijo projekta odkupili vsa potrebna manjkajoča zemljišča za gradnjo ceste, razen zemljišč v lasti družbe Protect GL v stečaju, za katera se vodi omenjeni razlastitveni postopek in kot je bilo že prej rečeno, se bomo za to aktivno še vedno prizadevali in upamo na čim hitrejšo rešitev. Hvala.

**GOSPOD ZORAN JANKOVIĆ**

Temu bi dodal, da ima praktično investitor možnost dobit gradbeno dovoljenje za izgradnjo objekta, ga začet gradit, brez ozira na to cesto, ki manjka, kajti ta cesta je potrebna do uporabnega dovoljenja in je to zelo zanimivo, ne, če upate predlagat mestnemu svetu, da plača ta milijon pa pol več, ne, jaz lahko jutri pogodbo podpišem. Je pa dejstvo, da pričakujemo sedaj januarja meseca, da bo stečajni upravitelj naredil novo dražbo, ki bo se približala tej normalni ceni, po tem bomo pa videli. Ampak mi imamo v bistvu, ne, če tako rečem, 1 leto časa, ne, to je čas, ki je potreben IKEA-i za izgradit center, da pridobimo cesto. Ta cesta ni pogoj za gradbeno dovoljenje, ampak je za uporabno. Mi kupujemo ne samo področje za cesto, ampak celotno lokacijo, ker tam bo nastal park velik, 10 tisoč kvadratnih metrov in bo pridobitev in za obiskovalce

 -------------------------------------------------------zvok, ki napove potek časa, ki je namenjen razpravi.

**GOSPOD ZORAN JANKOVIĆ**

In pa za vse stanovalce tako, da je ta odgovor, ne. S tem samo delate nervozo, ne, ker bojo pritiskal. Ne, vi sprašujete nekaj, kar tudi uni pritiskajo od IKEA-e. Kaj vas briga koliko stane, vi kupite cesto. E, tega ne bo, dokler sem jaz kle. In drugo … kaj je?

... /// ... iz dvorane – nerazumljivo ... ///

**GOSPOD ZORAN JANKOVIĆ**

Tudi slučajno ne. Mogoče po novem letu. K za vas.

... /// ... iz dvorane – nerazumljivo ... ///

**GOSPOD ZORAN JANKOVIĆ**

Ah, seveda. Sploh ste krasen. Besedo za ustno postavitev vprašanja dajem gospe Nataši Sukič. Glede hostla.

**GOSPA NATAŠA SUKIČ**

Ja, najlepša hvala! Spoštovani, v Levici sicer razumemo, da so lastniški in upravljavski odnosi na Metelkovi 8 kompleksni in da sodelovanje s ŠOU nikoli ni bila enostavno, saj njegovo delovanje problematično iz mnogih vidikov. Vendar smo kritični do odločitve mestne oblasti, da se poskuša odreči lastništvu in problematiko Hostla Celica rešiti s prodajo nepremičnine privatniku namesto, da bi si prizadevala za ohranjanje svojega vpliva in stremela k takšni ureditvi, ki bi bila v interesu tako prebivalcev mesta, kot tudi metelkovske skupnosti same. Slednja je konec koncev tista, ki AKC Metelkova mesto postavila na noge in ji vdahnila življenje in vsebine zaradi katerih je tako posebna. Dodatno ločevati celico od preostanka kulturne cone ima lahko kvaren vpliv na značajen način delovanja Metelkove. Hostel Celica je namreč sestavni del avtonomne cone in predstavlja, tako kot drugi objekti znotraj kompleksa nekdanje vojaške kasarne zaščiteni objekt kulturne dediščine ter svetovno prepoznavni zgled kulturne in urbanistične prakse. V Ljubljani smo priča dvema vrstama odnosa mestne oblasti do alternativnih kulturnih središč. Nekatera izmed njih mačehovsko prepušča samim sebi, na primer zdaj že nekdanji KUD France Prešeren ali pa avtonomno tovarno Rog, za prenehanje katere si mestna oblast celo aktivno prizadeva. V drugih primerih pa prepušča kulturna središča k varnim vplivom gentrifikacije in komercializacije. Hostel Celica je pod zasebnim upravljavcem v preteklosti že bila tarča tovrstnih kritik. Ali se mestni oblasti ne zdi, da bo s svojim izstopom iz lastniške strukture samo še dodatno pospešila ta proces, s tem pa ogrozila vse tisto, kar dela Metelkova mesto privlačno destinacijo tako za obiskovalce, kot za prebivalce našega mesta. Ljubljana namreč, tako kot vsako drugo mesto tvori občutljiv socialni sistem številnih dimenzij, ki ga napolnjujejo raznoliki ljudje. Je skupek različnih razmerij interesov skupin javnih politik kulturnih izrazov. Mestna oblast bi morala imeti bistveno več posluha in vizije, ko gre za opravljanje tega sistema. Vsak napačen korak ima namreč lahko dolgoročne kvarne posledice za kvaliteto bivanja in značaj po katerem Ljubljana izstopa napram drugim krajem po državi in tudi širše. V Levici zato pozivamo župana, naj nemudoma ustavi vse postopke prodaje Hostla Celica in si naj po svojih najboljših močeh prizadeva za to, da do prihodnje delovanje hostla v sozvočju z delovanjem preostanka AKC Metelkova mesto. To je namreč edini način, da bo celica ostala tisto, zaradi česar je tako posebna. Sprašujemo, kako boste lahko od novega lastnika zahtevali, da bo podpiral kulturni program v Celici? Se ne bojite komercializacije tega avtonomnega prostora? Bo sobivanje z AKC Metelkova še mogoče? Kakšna je bila vloga predstavnic MOL v Svetu zavoda Mladinski hotel ŠOU v Ljubljani pri postopku prodaje oziroma zaščite tega mestnega premoženja? Najlepša hvala.

**GOSPOD ZORAN JANKOVIĆ**

Odgovore bova podala skupaj z gospo Demšič, načelnico oddelka za kulturo.

**GOSPA MAG. MATEJA DEMŠIČ**

Dober dan spoštovani! Težko vam odgovarjam na vprašanja, ker mladinski hotel ni bil prodan, vendar vam bom vsaj nekaj vsebin navedla zato, da boste lažje razumeli situacijo. Mladinski hotel ni bil prodan, sama prodaja je bila sicer zavedena v vseh proračunskih dokumentih za leto 17 in 18. Kar zadeva kulturno dediščino, mesto vzame to kot svojo primarno vlogo, kar vidite po Šviceriji, Plečnikovi hiši, Lutkovnemu muzeju, da naštejem samo nekaj. Naj opozorim, da varovanje kulturne dediščine mora biti enotno, ne glede na to, ali je stavba v zasebni ali v javni lasti. Kar zadeva poseg v avtonomijo AKC Metelkova. V vseh strateških dokumentih, ki jih gotovo poznate je ta avtonomija zagotovljena od OPN-ja, do kulturne strategije, do strategije trajnostnega razvoja. Prostor definirajo vsebina in aktivnosti. Zato komercializacijo, to kar poskušate implicirat zdajle, da se bo zgodila, ostro zavračamo. Program je odvisen samo od tistih, ki so na Metelkovi, od uporabnikov in uporabnic. Kar pa zadeva vaše zadnje vprašanje, pa predvidevam, da je prišlo do pomote zato, ker svet zavoda mladinskega hotela ŠOU Hostel, imenuje se ŠOU Hostel, nima pristojnosti prodaje mestnega premoženja. Šlo je samo za to, da je ŠOU kot ustanovitelj zasebnega zavoda svoje ustanoviteljske pravice, se pravi lastništvo upravljavca, prodal zasebniku, turistični agenciji. Hvala lepa.

**GOSPOD ZORAN JANKOVIĆ**

Jaz bom tudi poskušal pojasnit mal bolj ta 3 vprašanja. Pa bi jaz predlagal vam v Levici, ki ste znani kot poštena stranka, ki niste še doslej nič ustvarili, da malo to gledate življenjsko. Prvič, Celica je ves čas v najemu bila od zasebnega najemnika, ki mu jaz nič ne očitam, on je pač, skrbi za svoj profit. Drugič, bila sta 2 lastnika še lani v Celici. Mi smo se pogovarjali takrat a bi to prevzel ŠOU ali Mestna občin Ljubljana. Smo se odločili, da dajo nam, ki plačujemo samo vzdrževanje in investicijo. In vsi tisti uporabniki se tam pojavljajo iz te Celice, imajo svoj dohodek. Jaz ne negiram, da je ta dohodek upravičen. O tem ne razpravljam, ampak, najlepši je tisti transparent, ki sem ga videl, kapital in MOL stran roke od Celice. Pol predlagam, da tale sprejmete mestni svet kar en sklep, pa se odločite, ali boste vzeli vi v levici, ali mogoče SDS, al mogoče v SMC-ju, pa ga dejte vi vodit. Ker zanimivo vprašanje, ne, kapital in MOL, ki je dal za kulturo v tej državi v 10 letih največ denarja o d vseh občin, država daje 1 in pol procent, mi dajem 11 procentov za kulturo. In ne vem, kaj bi se spremenilo, če bi bil drug najemnik, k se slučajno ne piše ta, ki se piše. Pa še enkrat, nič narobe o najemniku. Ta najemnik je tudi kupec. Jasno, ima svojo željo, ne za toliko denarja. To je njegova pravica. Mi pa želimo čim več dobit. Ko se pojavi predlog enega od svetnikov, da bi to lahko bil naš zavod, javni zavod, ki ga plačujemo mi, kaj to Javni zavod Mladi zmaji nima kaj delat. Ampak ta javni zavod je vodil projekt kul služba, da smo mlade izobraževali, da bi lahko bil natakar, recepcionar, ali pa celo, da bi delal v pralnici. A ne, to je pa že prehudo, to ne znajo delat. Mi smo, to kar je rekla kolegica Mateja, zagotovili Metelkovi 11 let, sem že tu ne, popolno avtonomnost. Ne samo zagotovili, hodil sem ugaševat zvočnike, ko je bilo ob 1 ponoči preglasno. Imeli smo sestanek s policijo, sosedi, z Metelkovci, da smo najdli sobivanje in zdaj teče dobro. K se vrnem še na KUD France Prešern, je pa najbolj zanimivo pravit vprašanje. Mesta občina je ponujala, da kupi ta objekt in ga da nazaj v upravljanje, ne, Kudovcem. Problem je tam, da živ bo, živ od njih noben ne ve, koliko bi denarja rad. Mi rabimo 200 jurjev, 300 jurjev, 500 jurjev, so nam dolžni in na koncu najde svojega kupca, ne, ki bo podpiral kulturo, ne in on si tudi drugače kulturo predstavlja. Zdaj tožijo pogodbo, ki so je podpisali, da so bili zavedeni, hočejo dat pogodbo. Ponujali smo denar, da izplačamo te uporabnike, se pravi, da bojo dobili polovico, celo omogočili smo, da so plačevali post festum vse storitve do naših zavodov, kjer so imeli elektriko, vodo, da so lahko funkcionirali. Zato take insinuacije, ne, pa mimo. Rog, Rog boste videli film. Rog, v tej sobi so pred 11 leti imeli skupščino začasni uporabniki Roga. Dejte nam narediti varnost v rogu, ker prihaja do pretepov, smo mi dali varnostno službo na njihovo željo. Mi se bomo izselili tisti trenutek, ko boste začeli delat. Govorili so o 500 kvadratnih metrih. Mi smo jim ponujali v tem prenovljenem Rogu 500 kvadratnih metrov, pa so rekli, ne to zdaj pri nas ... /// ... nerazumljivo ... ///. Istočasno so te Rogovci, ne, druge, ki so hotli pridet v Rog, fizično ven nagnali. Imam tudi dokumente, so bili pri meni na dnevu odprtih vrat. In zadnjič so Rogovci protestirali tu, ni Celica protestirala, so bili Rogovci. Celo Celico niso pustili v mestno hišo. Tako, da, vaš problem, gospa Sukič je, da ko ste zadnjič glasovali proti proračunu 2018, ste govorili, da glasujete to zaradi garažne hiše pod tržnico, ker ni v skladu z vašo filozofijo. Tudi z besedo niste omenili Celico. Zdaj, k ste pa v medijih, mislite, da boste dobili neke točke, županu ste kar skočili skupaj. Dobrodošli. Združite se skupaj, vi v Levici, ne, poštena stranka, ki nima rezultatov nobenih za pokazat, razen govorjenja, pa vi v SMC-ju, pa vi v SDS-u, pa predlagajte temu mestnemu svetu, da boste vi iz te stranke prevzeli Celico, pa bomo o tem razmišljali, pa bomo dali vam v najem. Pa boste vi zagotovili to uporabnost. Evo, to vam jaz zagotavljam, da bom res o tem razmislil, ko ste se združili. Pri čemer slišimo besede, da je tam podganje gnezdo in tako naprej, ne. In mi, k skrbimo za to Metelkovo, jaz, pa še enkrat povem. Dokler bom jaz tu župan, nihče ne bo dobil nič pod ceno. Nihče. In tele vaše prazne besede, ko probate dobit nekaj točk. Počakajte volitve, dobite volitve, pol pa razpolagajte. Ampak še enkrat povem. Gospod Juvan je najemnik, ki ima iz tega dohodek, jaz se v to ne vtikam, on plačuje najemnino. Uporabniki Roga nastopajo, gospod Rožič, torek, pa petek tam, neko plačilo. Celo mestna občina jim je dala dodatna sredstva na razpisu, ki so ga dobili, upravičeno, nič nimam proti temu. Ampak zdaj vas pozivam, ne, ker znate skrbet, izvolite, pridite kot ponudniki, vzemite v najem Celico, pa kupite. Z veseljem vam dam tem 3 strankam, ne, pa mogoče bomo na to bariero levo desno prebili, pa boste lahko skupaj hodili v Celico, se pokazali. En naj vzame dneve parne, drugi neparne, tretji pa vikende, pa da vidimo rezultat. Dejte, lahko bi vas bilo sram, gospa Sukič.

... /// ... iz dvorane – nerazumljivo ... ///

**GOSPOD ZORAN JANKOVIĆ**

Lahko bi vas bilo sram, da pridete dol protestirat. Kje ste bili pri proračunu, da ste rekli besedo o Celici? Eno besedo niste izjavili, a beremo zdaj zapisnik, zadnje? Zgleda, da ste zamudili, k ste videli v časopisih. Grem na naslednjo točko. Ma ne moreš nič, ne.

... /// ... iz dvorane – nerazumljivo ... ///

**GOSPOD ZORAN JANKOVIĆ**

Ma, tudi če češ, ne moreš. Mi je ... /// ... nerazumljivo ... ///.

... /// ... iz dvorane – nerazumljivo ... ///

**GOSPOD ZORAN JANKOVIĆ**

Boste proceduralno povedal kaj, če ne vam ne bom dal besedo. Povejte najprej kaj boste proceduralno rekel.

**GOSPOD MIRKO BRNIČ JAGER**

Proceduralni predlog je to, da kadar vi tako zelo presežete odgovor, potem je iztekla, domnevam, javna razprava in morate dovoliti tudi drugim, tistim, ki jih vi

 -------------------------------------------------------zvok, ki napove potek časa, ki je namenjen razpravi.

**GOSPOD ZORAN JANKOVIĆ**

Ni to nič, proceduralnega predloga niste povedal. Gremo na točko 3. Poročilo župana.

... /// ... iz dvorane – nerazumljivo ... ///

**GOSPOD ZORAN JANKOVIĆ**

Po, po našem statutu, mora povedat, kaj je proceduralni predlog in pol ga utemeljit. Ga ni povedal.

... /// ... iz dvorane – nerazumljivo ... ///

**GOSPOD ZORAN JANKOVIĆ**

Jemljem besedo. Ni, ne niste.

... /// ... iz dvorane – nerazumljivo ... ///

**GOSPA MOJCA ŠKRINJAR**

Jaz imam proceduralni predlog.

**GOSPOD MIRKO BRNIČ JAGER**

Namenoma, namenoma ste pri zadnji besedi zaprl in to, da nisem proceduralno zaključil.

**GOSPOD ZORAN JANKOVIĆ**

Ker te probam začet s proceduralnim. Ne boste.

**GOSPOD MIRKO BRNIČ JAGER**

... /// ... iz dvorane – nerazumljivo ... /// kadar vi presegate

**GOSPOD ZORAN JANKOVIĆ**

Gos … dej mi, da ga opomnim.

... /// ... iz dvorane – nerazumljivo ... ///

**GOSPA MOJCA ŠKRINJAR**

... /// ... iz dvorane – nerazumljivo ... /// s prvo besedo.

**GOSPOD ZORAN JANKOVIĆ**

Z veseljem.

**GOSPA MOJCA ŠKRINJAR**

A dajete besedo?

**GOSPOD ZORAN JANKOVIĆ**

Dobita, absolutno, vsi imate pravico, ampak ne bom pa pustil, da se noben tlele afne gunca. In bom začel delat po pravilniku in bom prebral to, pa vas bom izključil. Izvolite, gospa Škrinjar, proceduralno, 1 minuto.

**GOSPA MOJCA ŠKRINJAR**

Hvala lepa. Jaz mislim, da gospa svetnica zasluži drugačen odnos, da se ne povzdigujete glasu nad njo, četudi se ne strinjate z njo. Hvala.

**GOSPOD ZORAN JANKOVIĆ**

Gospa Škrinjar, več ne boste dobila, ker ni proceduralnega predloga.

**GOSPA MOJCA ŠKRINJAR**

Je, predlog, da ... /// ... iz dvorane – nerazumljivo ... ///

**GOSPOD ZORAN JANKOVIĆ**

Ni

 -------------------------------------------------------zvok, ki napove potek časa, ki je namenjen razpravi.

**GOSPOD ZORAN JANKOVIĆ**

Kaj, nisem se jaz drl, ko se jaz derem, ne, bom drugač. Gospa

 -------------------------------------------------------zvok, ki napove potek časa, ki je namenjen razpravi.

**GOSPOD ZORAN JANKOVIĆ**

Sukič, sam moment, prosim.

**GOSPA NATAŠA SUKIČ**

Ja, moj proceduralni predlog bi bil, da v bodoče nikoli več se ne žali nobenega svetnika ali svetni

 -------------------------------------------------------zvok, ki napove potek časa, ki je namenjen razpravi.

**GOSPOD ZORAN JANKOVIĆ**

Nisem vas žalil. Sem rekel, da bi vas lahko bilo sram zaradi obnašanja. Gospod Logar, izvolite.

**GOSPOD DR. ANŽE LOGAR**

Ja, župan, moj proceduralni predlog je, da spoštujete poslovnik. Namreč v vašem odgovoru, vam čas na temule ekranu ni tekel. Govorili ste mino vseh okvirov, torej je bil vaš odgovor mimo poslovnika. Poslovniško utemeljite na podlagi česa ste vi gospe Sukičevi odgovarjali 8 minut, brez da bi čas tekel

**GOSPOD ZORAN JANKOVIĆ**

Ne bo držalo. Jaz ure ne gledam.

**GOSPOD DR. ANŽE LOGAR**

od tega, od odmerjenega časa. Tako, kot teče zdajle meni.

**GOSPOD ZORAN JANKOVIĆ**

Jaz ure ne gledam, sem pa napovedal, da bova skupaj s kolegico Matejo Demšič odgovorila.

**GOSPOD DR. ANŽE LOGAR**

V okviru odgovora... /// ... iz dvorane – nerazumljivo ... ///

**GOSPOD ZORAN JANKOVIĆ**

Kaj na voljo? Pravim, se upravičujem, ure pa ne gledam, bom pa gledal uro zdaj natančno.

**GOSPOD DR. ANŽE LOGAR**

... /// ... iz dvorane – nerazumljivo ... /// čas za vaš odgovor, ne pa kar ... /// ... iz dvorane – nerazumljivo ... ///

**GOSPOD ZORAN JANKOVIĆ**

Poročilo župana. Gremo.

**AD 3. POROČILO ŽUPANA**

Imate na poročilu župana aktualno dogajanje v mestni občini. Odprli smo prvo javno polnilnico v Sloveniji za tovorna vozila na OZP. Govorim o prvi polnilnici OZP-ja med Barcelono pa Kijevom. In to je treba poudarit. 30. novembra smo na Hladilniški poti odprli prenovljeno stavbo 23. stanovanjski enoti. 1. decembra smo obeležili

... /// ... iz dvorane – nerazumljivo ... ///

**GOSPOD ZORAN JANKOVIĆ**

Da grejo slike? A ga date na roko ... /// ... nerazumljivo ... ///?

... /// ... iz dvorane – nerazumljivo ... ///

**GOSPOD ZORAN JANKOVIĆ**

Sej, sej, sej bom počakal, ne. Sej.

... /// ... iz dvorane – nerazumljivo ... ///

**GOSPOD ZORAN JANKOVIĆ**

Ne mi pustit, da me sekirajo zaradi slik, pa zaradi te ure. 1. decembra smo obeležili svetovni dan boja proti aidsu. 1. decembra smo s prižigom prazničnih luči in odprtja prazničnega sejma začele decembrske prireditve. Program bo trajal vse do 7. januarja prihodnje leto. 1. decembra smo v okviru Dneva čebelarskega turizma prejeli priznanje Čebelam najprijaznejša občina v letu 2017. Edina mestna občina. 2. decembra smo praznovali 40. obletnico Osnovne šole Koseze. 3. decembra smo prireditev Ta veseli dan kulture pred Prešernovim spomenikom obeležili obletnico rojstva pesnika. 3. decembra smo obeležili mednarodni dan invalidov in mimo grede, dobili smo tudi srebrno priznanje za odnos do invalidov v Bruslju. Se pravi, sedaj smo edina občina v Evropi, ki imamo bronasto in srebrno priznanje. Sedaj čakamo samo še zlato. 4. decembra smo prejeli certifikat branju prijazna občina. 4. decembra je kolektiv Vrtca Najdihojca prejel državno priznanje jabolko kakovosti. 4. decembra smo v mestni hiši z otroci Osnovne šole Vodmat izročili pisma in risbice Božičku iz Finske. No, sedaj imate to, 5. decembra smo na natečaju Evropske komisije Dostopnost prejeli srebrno priznanje. 6. decembra smo obiskali varovance Tončke Hočevar. 8. decembra smo pripravili prednovoletno srečanje za častne meščanke in meščane. 13. decembra smo, je potekala skupščina Javnega holdinga Ljubljana. Sprejeli smo vse poslovne načrte vseh naših družb za leto 2018. Vsi bodo pozitivni. Letos vse družbe pozitivne, razen Snage. Imenovali smo direktorico Zdenko Grozde za novi mandat. Zasedal je tudi svet ustanoviteljev, ki je sprejel program ravnanja s komunalnimi odpadki in vsi sklepi, kot do sedaj so bili tudi tokrat sprejeti soglasno. 13. decembra smo imeli v Šiški novoletni sprejem za predstavnike iz različnih področij mestne občine. 13. decembra smo v mestni hiši potekala predstavitev knjige Zmagovalci, izkušnje in nasveti v pomoč staršem za otroke z rakom. 13. decembra smo objavili javni razpis za podelitev najvišjih priznanj MOL-a za leto 2018 z nazivom častna meščanka in častni meščan. 14. decembra smo v Mestnem muzeju podelili priznanja najuspešnejšim mladim raziskovalcem, ki so sodelovali na 30. srečanju Zaupajmo v lastno ustvarjalnost. 14 . decembra je v Festivalni dvorani potekala prireditev Športnik Ljubljane v letu 2017. Benjamin Savšek, Teja Belak pa ACH Volley Ljubljana in pa RK Krim Mercator. In pa 15. decembra je na GR-ju potekalo prednovoletno srečanje sodelavk in sodelavcev Mestne občine Ljubljana. 9. decembra smo se v Beogradu udeležili strokovnega srečanja na temo športne rekreacije v mestih. Gostili smo otroke Osnovne šole Milana Šušteršiča, guvernerja in župane 3 turških mest. Ustanovitelja in predsednika Evropske naravoslovne olimpijade. Zlate maturantke in maturante ljubljanskih srednjih šol v šolskem letu 2016/2017. Otroke iz Vrtca Črnuče, njihove dedke in babice. Veleposlanico Velike Britanije. Udeležence Stalnega odbora Parlamentarne skupščine jugovzhodnega evropskega združenja. In sedaj boste si lahko še ogledali film o Rogu, tako, da boste lahko imeli tudi direktno

-------------------------------------------------------------------------začetek filmske projekcije ob 15.57. uri.

------------------------------------------------------------------------zaključek filmske projekcije ob 16.01. uri.

**GOSPOD ZORAN JANKOVIĆ**

Zdaj imam še 2 minuti, da še to dodatno pojasnim za Roga, ne, kot takega. Ko smo prišli, smo najprej poplačali lizing zato, da bi lahko šli v prenovo Roga. Se pravi, takrat smo dali denar, smo postali lastniki tega, kar prej je bilo na lizing, smo se začeli pogovarjat. Z Rogovci smo se pogovarjali, da dobijo 500 metrov, pri čemer je to brez skate parka, ki ne gre na novo lokacijo in s skate-om parka so se v Rogu dogovorili, da gre na novo lokacijo. Bili smo v mediaciji z istim predlogom, nismo se zmenili in od 8, ki so zahtevali, da postanejo lastniki Roga, smo jih tožili, ker so bili z imenom in priimkom, nismo mogli neznane osebe, skupščino tožit. Dobili smo že 2 sodbi v našo korist, ki nista pravnomočni in sedaj čakamo tudi naprej. In sedaj se bo spet nekdo oglasil v tej sobi, ne, ki bo zagovarjal alternativo, aha, gospe ni več, ne, kako je treba dat jim prostor, ne, da uporabijo, kaj oni hočejo, komur oni hočejo, ne, pa ne bom razlagal, da znotraj Roga tudi opravljajo trženjske dejavnosti. Ne bom o tem razlagal, ker potem bi moral še pridet pa poslikat to, ne. Toliko. Gremo na točko 4 dnevnega reda. Jaz sem le pričakoval aplavz temu filmu, kaj bo Rog nastal, ne, ko bomo končali, ne, Cukrarno, potem je Rog na vrsti. Curkarna je pa že v razpisu, ampak, kle težko dobimo, ne, od teh

... /// ... iz dvorane – nerazumljivo ... ///

-----------------------------------------------------------------------------------------------------aplavz v dvorani.

**GOSPOD ZORAN JANKOVIĆ**

Lahko, lahko ploskate, brez besede. Težko je pri vas gospa Škrinjar. Mi je res žal. Točka 4, Kadrovske zadeve.

**AD 4. KADROVSKE ZADEVE**

Gradivo ste prejeli. Predsednika komisije, gospoda Čerina prosim za uvodno obrazložitev.

**GOSPOD ALEŠ ČERIN**

Hvala za besedo, gospod župan! Cenjene kolegice in spoštovani kolegi! Komisija vam v sprejem ponuja 2 mnenj in 2 sklepa. Vsi 4 predlogi so bili sprejeti soglasno. Hvala lepa.

**GOSPOD ZORAN JANKOVIĆ**

Hvala lepa. Predlog sklepa o imenovanju predstavnice MOL-a v Svet Srednje šole za oblikovanje in fotografijo. Razprava, prosim. Ni razprave.

**Navzočnost po celotni točki. Rezultat navzočnosti, ne: 29.**

**Gremo PREDLOG SKLEPA: V Svet Srednje šole za oblikovanje in fotografijo se imenuje Irena Kuntarič Hribar. Mandat imenovane traja 4 leta.**

**Prosim za vaš glas.**

**29 ZA.**

**0 PROTI.**

Gremo na 2. predlog sklepa o imenovanju predstavnice MOL-a v Svet javnega zdravstvenega zavoda Onkološki inštitut Ljubljana. Razprava? Ni razprave.

**Glasovanje poteka O PREDLOGU SKLEPA: V Svet javnega zdravstvenega zavoda Onkološki inštitut Ljubljana se imenuje Dunja Piškur Kosmač. Mandat imenovane traja 4 leta.**

**Prosim za vaš glas.**

**27 ZA.**

**0 PROTI.**

Gremo na 3. predlog mnenja h kandidaturi za ravnateljico Vrtca Mojca. Razprava, prosim. Ni razprave.

**Glasovanje poteka O PREDLOGU SKLEPA: Jovi Vidmar se da pozitivno mnenje h kandidaturi za ravnateljico Vrtca Mojca.**

**Prosim za vaš glas.**

**25 ZA.**

**0 PROTI.**

Jovi čestitam, srečno delo tudi naprej.

4. predlog mnenja h kandidaturi za ravnatelja oziroma ravnateljico Osnovne šole doktor Vita Krajgherja. Razprava, prosim. Ni razprave.

**Glasovanje poteka O PREDLOGU SKLEPA: Branku Lahu in magistri Mateji Miklavčič se da pozitivno mnenje h kandidaturi za ravnatelja oziroma ravnateljico Osnovne šole doktor Vita Krajgherja.**

**Prosim za vaš glas.**

**22 ZA.**

**0 PROTI.**

Sprejeto. Gremo na 5. točko dnevnega reda

**AD 5.** **PREDLOG ODLOKA O OBČINSKEM PODROBNEM PROSTORSKEM NAČRTU 252 STANOVANJSKA SOSESKA BRDO - DEL**

Gradivo ste prejeli, po sklicu ste prejeli še poročilo pristojnega Odbora za urejanje prostora in amandmaje Svetinskega kluba SMC. A jih umikate, amandmaje, k so vsi zavrnjeni na odboru?

... /// ... iz dvorane – nerazumljivo ... ///

**GOSPOD ZORAN JANKOVIĆ**

Da ne bomo glasovali. Pravim vsi so zavrnjeni, ne. Če jih umikate, sprašujem?

... /// ... iz dvorane – nerazumljivo ... ///

**GOSPOD ZORAN JANKOVIĆ**

Zavrnjeni so, k so brez zveze, ker to delamo brez OPPN-ja. Bicikelj delamo brez OPN-ja, igrišče delamo brez OPN-ja. Če ne bi mogli za vse, da bi jih. Imamo 58 postaj, ne. Zdaj ste se vi najdli, pet pri eni točki, da boste nekaj svojega pridali zraven.

... /// ... iz dvorane – nerazumljivo ... ///

**GOSPOD ZORAN JANKOVIĆ**

Ni potrebno.

... /// ... iz dvorane – nerazumljivo ... ///

**GOSPOD ZORAN JANKOVIĆ**

Kaj pol, umikate?

... /// ... iz dvorane – nerazumljivo ... ///

**GOSPOD ZORAN JANKOVIĆ**

Ok. Prosim gospo Ostojić, da poda uvodno obrazložitev, ne. Ni amandmajev.

**GOSPA IRENA OSTOJIĆ**

Bi prosila za pomoč.

**GOSPOD ZORAN JANKOVIĆ**

No, dejte ji pomagat, no.

**GOSPA IRENA OSTOJIĆ**

Evo, bo, hvala. Hvala za besedo. Lepo vas pozdravljam, spoštovani župan. Spoštovani podžupani, svetnice in svetniki! Predstavila bom predlogo Odloka o občinskem podrobnem prostorskem načrtu za del stanovanjske soseske Brdo. Naročnika tega projekta sta stanovanjska sklada Republike Slovenije in pa Mestna občina Ljubljana. Projekt je pa izdelal Ljubljanski urbanistični zavod. Kot je bilo že rečeno, v fazi postopka na mestnem svetu, smo dobili predlog amandmajev. Vsi te amandmaji so že vključeni notr v OPPN in so že izvedljivi z določili v predlogu dokumenta. Območje se nahaja v jugoza, na jugozahodnem delu Ljubljane, na Vrhovcih in obsega zahodni del glinokopov, vzhodni del glinokopov, nekdanjih glinokopov na vrhovškem hribu. Območje danes nepozidano, pretežno degradirano na severni in zahodni str, vzhodni strani ga omejuje ježa, ki je danes ože intenzivno ozelenjena, na vzh, na zahodni strani meji na pred kratkim zgrajeno stanovanjsko sosesko Zeleni Gaj. V Občinskem prostorskem načrtu je območje OPPN-ja predvideno za večstanovanjsko gradnjo. Tukaj bi opozorila še na dele površin med tem območjem OPPN-ja, in pa cesto na Brdo, ki so po OPN-ju predvideni za gradnjo šole oziroma vrtca, za gradnjo doma za starejše občane oziroma za zdravstveni in za zdravstveni dom v, na križišču z Potjo Rdečega križa pa že stoji trgovina, manjši trgovski objekt in pa športni center. Vse te družbene dejavnosti na nek način zvišujejo in omogočajo višjo kakovost bivanja v tem okolju. Klele vidimo zasnovo območja in sicer na levi strani je predlog, je dopolnjen, je pre, dopolnjen osnutek dokumenta. Na desni stranmi je predlog. Vsi, vse uskladitve so bile izvedene na podlagi pripomb, ki so bile pridobljene v času javne razgrnitve dokumenta. Dopolnjen osnutek je bil predstavljen junija letos, javna razgrnitev je bila med, organizirana med 21. junijem in 21. julijem. Sam projekt predvideva gradnjo 670 stanovanj v območju OPPN-ja, na južnem delu, delu predvideva gradnjo družbenega centra z dejavnostmi kot so šport, zdravstvo, knjižnica in podobni. Velika kakovost tega projekta je tudi, da se ves promet motornih vozil zadržuje na vzho, na zahodnem robu, tik o dovozih v območje in parter se pretežno namenja zelenim površinam oziroma površinam za aktivno preživljanje prostega časa, ki se nadaljujejo potem tudi na rekreacijske površine ježe in pa potem naprej tudi na zelene površine poti. Glavne spremembe glede na fazo dopolnjenega osnutka so, da se je objekt družbenega centra povečal, tako po tlorisnih dimenzijah kot tudi po višinskih gabaritih. Klele je zdaj predviden objekt višine P plus, pritličje in 2 etaži z malo več kot 2 tisoč bruto etažnimi površinami. Dopuščena je umestitev kolo parka, in sicer v prostorski enot 3 oziroma v prostorski enoti 4 in pa izvedeni so tudi manjši tehnični popravki, kot je premik trafo-postaje oziroma povečanje paviljona, ki se navezuje na zelene in rekreacijske površine območja. Parkirne površine so predvidene pretežno v, pod terenom, v 3 večjih garažnih sklopih. Med njimi so ohranjene raščene zelene površine, ki omogočajo ponikanje vode in s tem tudi zadrževane, omogočajo, da se, da se izvajanje protipoplavnih ukrepov na območju. Tukaj je še predstavitev prometne ureditve območja, na tej karti se vidi, da so manjši parkirni žepi na terenu izvedeni izključno tik ob Poti Rdečega križa. Notranjost je pa prepredena s peš potmi namenjenimi pešcem in pa kolesarjem. Še prerezi. Predvidena je gradnje 5 etažnih objektov, ki se navezujejo tudi na višino stanovanjske soseske Zeleni Gaj, okvirno 15 do 16 metrov višine in pa še prostorski prikaz. V severnem delu je predvidena gradnja socialnih stanovanj za Mestno občino Ljubljana, v južnem delu pa za državni sklad. In pa še prostorski prikazi območja. In s tem bi zaključila. Hvala lepa.

**GOSPOD ZORAN JANKOVIĆ**

Hvala lepa. Prosim gospoda Brnič Jagra, da stališče odbora poda.

**GOSPOD MIRKO BRNIČ JAGER**

Torej, moje poročilo je kratko. Vi ste odstopili, se pravi SMC je odstopil od amandmajev in zadeva lahko gre na glasovanje pred mestnim svetom. Hvala.

**GOSPOD ZORAN JANKOVIĆ**

Hvala lepa. Gospod Sedmak, Statutarno pravna komisija, k ni gospoda Babnika?

**GOSPOD MARJAN SEDMAK**

Statutarno pravna komisija ni imela pripomb statutarne ali pravne narave. Hvala.

**GOSPOD ZORAN JANKOVIĆ**

Hvala lepa. Ker so bili amandmaji umaknjeni prehajam na glasovanje o sklepu.

Ugotavljam navzočnost.

... /// ... iz dvorane – nerazumljivo ... ///

**GOSPOD ZORAN JANKOVIĆ**

Lepo prosim. **Ugotavljam navzočnost. Prosim za vaš glas, no.**

... /// ... iz dvorane – nerazumljivo ... ///

**GOSPOD ZORAN JANKOVIĆ**

Prosim?

... /// ... iz dvorane – nerazumljivo ... ///

**GOSPOD ZORAN JANKOVIĆ**

Gospod Striković, izvoli jo, proceduralno, sam

**DENIS STRIKOVIĆ**

Ne, samo zaradi pravilnosti naše seje, jaz ne vem, če lahko glih Matej Javornik v imenu kluba odstopi. Ker ta, tele amandmaji so bili izpisani v imenu kluba. Tako, da se oni morajo odločit.

**GOSPOD ZORAN JANKOVIĆ**

Sej so vsi trije, so kimal, v redu je. So soglašali vsi trije.

**GOSPOD DENIS STRIKOVIĆ**

Ja, ok.

... /// ... iz dvorane – nerazumljivo ... ///

**GOSPOD ZORAN JANKOVIĆ**

Pa dejte mir, no, tak ne.

**GOSPOD MATEJ JAVORNIK**

Ne, se opravičujem, ampak, da ne bo sedaj nejasnosti. Če je temu tako, potem naj amandmaji ostanejo, pač ni jih sprejel Odbor za, za urejanje prostora. Iz predstavitve in pa vaših besed smo pač slišali, da ste vse not vključili, ampak, če je temu tako, jaz pač nisem pooblaščen, da v imenu doktor Matića

**GOSPOD ZORAN JANKOVIĆ**

Pol pa sprašujem doktor Matića ni. Se je opravičil, ste 3 prisotni, sprašujem, da je to vključeno, če lahko amandmaje umaknemo, kot ste rekli? Gospod Javornik?

**GOSPOD MATEJ JAVORNIK**

Lahko.

... /// ... iz dvorane – nerazumljivo ... ///

**GOSPOD ZORAN JANKOVIĆ**

Gospa Snoj. Hvala lepa. Umikamo amandmaje.

... /// ... iz dvorane – nerazumljivo ... ///

**GOSPOD ZORAN JANKOVIĆ**

**Navzočnost: 26.**

**Glasujemo O PREDLOGU SKLEPA: Mestni svet Mestne občine Ljubljana**

... /// ... iz dvorane – nerazumljivo ... ///

**GOSPOD ZORAN JANKOVIĆ**

A, seveda, izvolite.

**GOSPA MOJCA SOJAR**

Hvala lepa. Hvala lepa za besedo. Jaz se bom pri tem predlogu vzdržala, ne bom glasovala za. V tem, tej predstavitvi nismo nič slišali o bajerju oziroma nekem ribniku, ki bo tam tudi ostal, ker, kot vem se tam, to se pravi, ne kot vem, saj se vozim mimo. Tam se voda kar precej v eni globeli zadržuje in v tem predlogu notr, v materialu, ki smo ga dobili piše, da bo tam ostal en ribnik, zaradi zaščite zelenih žab, ki tam že so in moje mnenje je, da ribnik, stoječa voda pomeni strašno veliko komarjev, lahko me gospa prekine, če tega ribnika tam ni, ampak meni se je zdelo, da sem ga videla napisan. Poleg tega, žabice so čisto v redu zadeva, ampak reglanje poleti, pa lahko da bo motilo stanovalce. Pa še druga stvar, zakaj se bom vzdržala, se mi zdi, da smo začeli pa majčkeno pretiravat z gradnjo v Ljubljani, če je to, ta prostor degradiran, bi se ga dalo

 -------------------------------------------------------zvok, ki napove potek časa, ki je namenjen razpravi.

**GOSPOD ZORAN JANKOVIĆ**

Čas je potekel.

**Glasovanje poteka O PREDLOGU SKLEPA: Mestni svet Mestne občine Ljubljana Predlog odloka o občinskem podrobnem prostorskem načrtu 252 stanovanjska soseska Brdo – del.**

**24 ZA.**

**0 PROTI.**

**Sprejeto.**

Ene motijo avtomobili, druge žabe, k reglajo, ne. Ja, sej, sej, vsak ima prav. Sej ni kaj, se strinjam, ne, tak, ne, tako, da. Eni bi prosili za žabe, k je pol ... /// ... nerazumljivo ... /// točka 6.

**AD 6. DOPOLNJENI OSNUTEK ODLOKA O SPREMEMBAH IN DOPOLNITVAH ODLOKA O UREDITVENEM NAČRTU ZA OBMOČJE UREJANJA ŠR 2/1 STADION**

Gradivo ste prejeli. prejeli ste poročilo pristojnega Odbora za urejanje prostora. Prosim gospo Ostojić, da poda uvodno obrazložitev.

**GOSPA IRENA OSTOJIĆ**

Hvala za besedo. Še predstavila bom dopolnjen osnutek sprememb in dopolnitev ureditvenega načrta za območje urejanja ŠR 2/1 Stadion. Območje se nahaja v Šiški, med Gorenjsko in pa Kamniško progo. Danes že delujejo tukaj Atletski klub Ljubljana in je že območje zgrajeno z športnimi, športno infrastrukturo. Ta je dotrajana in potrebna obnove. Za njo je bil, za to prenovo je bil organiziran natečaj letos pomadi in na podlagi teh rešitev, izbrane natečajne rešitve je pripravljen tudi dopolnjen osnutek. Območje zajema 9 pa pol hektarjev površin. Na južni in pa na vzhodni strani meji na proge, na železniške proge, na zahodni strani tudi na Ulico Miličniškega z stanovanjskimi objekti, ki se potem nadaljujejo, odpirajo v nogometne, rekreativne površine in na severu meji na Magistrovo. Območje je danes že v rabi z športno, za Atletski klub Ljubljana, kot je rečeno, so objekti že amortizirani in potrebni prenove. Območje samo je v pretežni lasi Mestne občine Ljubljana, na, na predstavitvi se vidijo manjše bele površine, ki so še v fazi pridobivanja. Po Občinskem prostorskem načrtu je območje predvideno za športni, za namensko rabo športni center BC in skladno s tem je pripravljen tudi dopolnjen osnutek. V območju je predvidena gradnja pomožnega stadiona, atletskega stadiona, glavnega stadiona in pa atletske dvorane. Vsi 3 programski sklopi so povezani na terenu in v kleti, samo območje je v kletni etaži povezano tudi z dodatnimi športnimi prostori. Pod pomožnim atletskim stadionom je urejena garažna hiša, nivo kleti garažne hiše je povezano potem tudi z nivojem parterja oziroma športnih igrišč v atletski dvorani n pa na glavnem atletskem stadionu. Ves, cel sklop, vsi 3 programski športni sklopi so povezani z enotno streho, ki prekriva tribune in pa ta osrednji del ter pa atletsko dvorano. Ta streha povezuje same športne programe in na nek način daje identiteto temu območju. V, prometno se navezuje območje severne, severne strani, iz Magistrove. Iz Magistrove, na križišču Magistrove in pa Verovškove je organiziran glavni dovoz v podzemno garažo. Dodaten, pomožni dovoz je organiziran po vzhodni strani, po cesti ob progi, kjer je dostop, urejen dostop do manjšega parkirišča za zaposlene oziroma športnike. Skozi območje poteka tudi intenzivno omrežje pešpoti, ki se na južni strani, na jugovhod, zahodni strani navezuje na predviden podhod pod železniško progo, in pa na vzhodni strani ravno tako s predvidenim nadhodom čez železniško progo se navezuje na območje Bežigrada. Celo območje, po celem območju so urejene tudi pešpoti in je tudi predvideno, da so javno dostopne. Tukaj je še prikaz javnih površin. Magistrova je definirana kot javna površina, kot glavna dostopna cesta. Kle sem pozabila povedat, da je predvidena tudi za podaljšanje v Bežigrad. Bodisi na nivoju oziroma s podvozom in kot javna površina je določena tudi pešpot, ki poteka v smeri sever -jug. Klele se slabi vidi, so pa te dodatne peš površine sicer še vedno v lasti lastnika, bodo pa, so pa določene kot obveznost, kot obvezno javno dostopne. Tukaj še prikaz, prostorski prikaz natečajne rešitve, kjer se vidi ta organska streha, ,ki se vije in povezuje vse 3 programske športne sklope. In pa še pogled od znotraj. Ta projekt je investicija Mestne občine Ljubljana. Predvidenih je 16 milijonov evrov za realizacijo in je tudi že, so predvideni v proračunu Mestne občine Ljubljana. Hvala lepa.

**GOSPOD ZORAN JANKOVIĆ**

Hvala lepa. Prosim gospoda Brnič Jagra za stališče odbora.

**GOSPOD MIRKO BRNIČ JAGER**

Stališče odbora je strnjeno v 3 točkah. Jaz jih bom prebral. Prvič, obstoječa pot in kolesarsko pot vzdolž proge Ljubljana – Kamnik, ki prečka načrtovani atletski stadion je treba v projektu upoštevati kot pomembno povezavo med Bežigradom in Šiško. Tu potekajo vsakdanje poti v šolo, službo, do športnih objektov za treninge, do glasbene šole in do cerkve. Zato je treba pot ob železnici uredit in pobezati z varnimi prehodi, čez in pod železniško progo in jo vključiti v novo, novo parkirno ureditev. Drugič, zeleni trikotnik med Gorenjsko in Kamniško progo naj se preuredi v park za sprostitev okoliških prebivalcev in oblikovalcev, obiskovalcev centra. To območje, zasejano kot park naj bo odprto, pregledno in dostopno iz obstoječih obodnih cest. Tretjič, podaljšek Magistrove ulice, do Podmilščakove ulice preko nivojskega železniškega prehoda z zapornicami ni smiselno. Cesta bi tudi presekala obstoječo sosesko enodružinskih hiš, ob Kolarjevi ulici in 2 ločena dela na območju ne bi prinesla nobene koristi. Do bodočega atletskega centra zadostuje dostop in Šišenske strani. Ob tem bi povedal, da smo obravnavali celotno osnutek in da mu želimo v, na današnji razpravi obilo sreče pri prejemanju in tudi upoštevanje konstruktivnih pripomb. Hvala lepa.

**GOSPOD ZORAN JANKOVIĆ**

Gospod Brnič Jager, imeli ste še eno točko.

... /// ... iz dvorane – nerazumljivo ... ///

**GOSPOD ZORAN JANKOVIĆ**

Še eno točko ste imeli na odboru. Še eno točko ste imeli na odboru. Niste povedal 4. točko.

**GOSPOD MIRKO BRNIČ JAGER**

Še eno?

**GOSPOD ZORAN JANKOVIĆ**

Ja.

**GOSPOD MIRKO BRNIČ JAGER**

Ja stadion je bil, ne?

**GOSPOD ZORAN JANKOVIĆ**

Ne, da iščemo novo lokacijo.

**GOSPOD MIRKO BRNIČ JAGER**

To mislite za tole?

**GOSPOD ZORAN JANKOVIĆ**

To mislim, za to, kar govoriva sedaj, ja.

**GOSPOD MIRKO BRNIČ JAGER**

Ja.

**GOSPOD ZORAN JANKOVIĆ**

Ja, vsaj to preberite, še, no.

**GOSPOD MIRKO BRNIČ JAGER**

Aja, se opravičujem. Še četrta točka, aha, izražen je bil tudi pomislek odbornice, ali ne bi veljalo zgraditi nov nacionalni atletski center na ustrezni lokaciji v Ljubljani, kjer bo dovolj razpoložljivega prostora tudi za morebitno širitev atletskega programa in izgradnjo večje dvorane za mednarodno tekmovanje na višji rangi. Torej, se opravičujem, da te četrte točke nisem prebral. Škilil sem proti Ireni Kuntaričevi, je še nisem videl, tako, da bi bila huda napaka, še tem bolj, če je ne bi. To je res bila razprava in sam sem Ireno povabil, da nas bo zelo zanimalo njena predstavitev te točke, tako, da, ja, četrta točka, hvala za opozorilo. Hvala.

**GOSPOD ZORAN JANKOVIĆ**

Gospod Sedmak.

**GOSPOD MARJAN SEDMAK**

Ja, kot Šiškarja me zelo veseli, da se bo ta štadion delal. Komisija ni k dopolnjenemu osnutku odloka, ni imela pripomb statutarno pravne narave. Hvala.

**GOSPOD ZORAN JANKOVIĆ**

Hvala lepa.. razprava? Gospa Sojar, izvolite.

**GOSPA MOJCA SOJAR**

Hvala lepa. Mogoče nisem dobro pogledala, ali pa dobro poslušala, ampak, jaz sem slišala, gospa je rekla parkirišče za zaposlene. Kot tukajle vidim na načrtu piše parkirišče avtobusi. Kje pa je predvideno, da starši, ki jih ni malo, ki tja vozijo otroke, parkirajo?

**GOSPOD ZORAN JANKOVIĆ**

Vsi v garaži. Je predvideno 400 parkiranih mest.

**GOSPA MOJCA SOJAR**

V garaži?

**GOSPOD ZORAN JANKOVIĆ**

Zadosti za vse stvari

**GOSPA MOJCA SOJAR**

Nisem dobro slišala. Se opravičujem.

**GOSPOD ZORAN JANKOVIĆ**

Je v projektu.

**GOSPA MOJCA SOJAR**

Je v projektu garaža, kjer bodo lahko starši parkirali?

**GOSPOD ZORAN JANKOVIĆ**

In je v natečaju bilo navedeno, za vse obiskovalce. Ne bo nobenih avtomobilov več na površini. Kle ob

**GOSPA MOJCA SOJAR**

Odlično.

**GOSPOD ZORAN JANKOVIĆ**

železnici ne bomo vozili, drug vhod je, ne, tako, da je to vse narejeno, pot, ta del.

**GOSPA MOJCA SOJAR**

Hvala lepa.

**GOSPOD ZORAN JANKOVIĆ**

Prosim. Gospa Škrinjar.

**GOSPA MOJCA ŠKRINJAR**

Kako je z varnostjo prehoda čez progo?

**GOSPOD ZORAN JANKOVIĆ**

Ni prehoda čez progo, dela se, plan je, da se naredi podhod. Čez progo ne more bi prehoda. In je tako, ključna dilema, tist, k je Brnič Jager rekel v začetku, ali se naredi nova cestna povezava na Bežigrad. Z železnico se pogovarjamo o tem nivojskem prehodu. Potem treba eno hišo oziroma 2 hiši, dva objekta zrušit, ne, ampak to bomo naredili po prometni študiji, k bomo naredili štetje pometa, ne. Gospod Javornik.

**GOSPOD MATEJ JAVORNIK**

Najlepša hvala, gospod župan! Jaz bi pa samo prosil informacijo, glede na to, da se bo iz lastnih sredstev gradilo. Kdaj, v katerih letih pričakujete, k gospa ni povedala?

**GOSPOD ZORAN JANKOVIĆ**

Gospa ne more to povedat. Ker to ni njena zadeva. Replika, ne. Ona govori o urbanizmu. Računamo, ne, da bo ta predlog sprejet enkrat v pomladnih mesecih, marec, april, do takrat bo tudi narejen PGD, gradbeno dovoljenje čez poletje, začnemo graditi jeseni. Ključna, se pravi 2018, 2019, 2019 otvoritev, oziroma 2020, najpozneje. Odvisno, če se bo kdo pritoževal, kaj bo z razlastitvijo. Če bo do tega prišlo, ne, ampak konec drugega leta naj bi začeli graditi. Odvisno od vremena, ne. In računamo, da letos podpišemo še pogodbo za projektiranje pokritega bazena Ilirija. Bi se pa tačas, k bi se uno začel, bi se pa to projektiral. Tako, pa ... /// ... nerazumljivo ... /// začel pa 2019. Zaključujem razpravo. Ugotavljam… A, gospod Brnič Jager, izvolite.

**GOSPOD MIRKO BRNIČ JAGER**

Hvala za besedo, gospod župan! Jaz bi se po moje na, osredotočil na zelo pomemben element tega stadiona, in sicer podzemne garaže. Namreč, to je največji poseg na tem območju in osebno mislim, torej, večrat sem že v svojih, v svojih nastopih v takšnih in podobnih primerih predlagal, da bi se garažiranje urejalo na bistveno bolj sodoben način. Se, pravi, parkiranje, govorimo o parkiranju, na bistveno bolj sodoben način. In sicer, misim, da je že od leta 2010, kar sem prišel v mestni svet, predlagam, da se v ta namen aplicirajo v Ljubljani montažni garažni objekti, ki bi šli nekoliko bolj v višino in v skladu z logiko uporabe prostora tudi v kakšne druge dimenzije, mogoče v kakšno kompozicijo objekta dveh, treh. Skratka, gre za demontažne objekte, ki se postavijo za potrebe parkiranja. Tukaj tudi stojijo, ampak nekega dne morda, se lahko to tudi prestavi kam drugam, nadgradi in tako dalje. Ti objekti so po pravilu transparentni, lahka gradnja, ozelenjeni, tako da v bistvu v prostoru ne ustvarjajo nobenega konflikta. So pa, so pa v bistvu bistveno cenejši in torej, to bi bil sam moj, moj akcent na investicijo. Ma pa seveda bistveno vlogo, še posebej na tem območju, če mi pod stadionom zabetoniramo takšno blazno maso terena, potem jasno preprečimo, preprečimo na tem, kar zanimivem vodovarstvenem območju por, preprečimo, se pravi pronicanje meteorne vode, ki pa je de, sodeluje pri, pri zagotavljanju zalog torej, v, neposredno pri vodo oskrbi mesta Ljubljane. Tako, da iz tega stališča, mislim, da bi bilo dobro, če bi se ta predlog v tem osnutku obravnaval in če bi predlagatelji, pripravljavci podlog zavzeli neko konstruktivno, kritično stališče do tega in na nek na, in dali neko jasno usmeritev, da je, da se končno začne v tej smeri stvari dogajat, ker prinaša ob cenejši gradnji, kot sem rekel, velike ekološke koristi. Zdaj, druga zadeva, ki bi jo rekel, se pa delno nanaša na, ne tele naše predloge, je pač to, da, da te poti, ki so tukaj bile mišljene, oziroma so vsekakor na razpolago, se pravi še posebej tista, ki sem jo posebej omenil v prvi točki, te poti se malo dvignejo ob železnici, ker pač stadionom nekoliko zmanjka prostora in pač na odboru je kolega Janez Koželj, ki je bolj sodeloval pri tem projektu, povedal, da se zaveda, te utesnjenosti, da je objektivno nastopila in da so jo reševali. Rešili so jo tako, da je pač sedaj to ena rampa, ki gre, nekoliko se dvigne, na drugi strani dol. Jaz mislim, da je sedaj to čisto v redu. Nič, nič posebnega, ampak gre za to, da taka pot, običajno zahteva neko, nek svoj, ima neko življenjsko, življenjsko determinanto, kot bi temu rekel. Z njo se, z njo se dogajajo neke stvari, kot so to, kot bi temu rekel, prispevajo k ugodju v prostoru, gibanju, k varnosti, k vsem. In te poti so običajno, imajo neki razvojni karakter, no. Tako, da tako gledamo na te poti, na vse parkovne poti in tako dalje in tako dalje in pač tukaj je pač to treba nekoliko vzet v zakup, ne. Pričakoval sem tudi, da bom še slišal zgodbo o nadomestni lokaciji. Mene osebno tukaj nič ni motilo to, da je, da je, da je ambicija, ambicija mladinski, mladinska atletika. Pač, v taki ne povsem ambiciozni zasnovi glede, glede tekmovalnosti. Tako, da naj bo to odprto predvsem za vse uporabnike, za atlete, za, naj se jim omogoči vrhunska vadba in verjetno ta rešitev to omogoča, ne. Me pa zanima, ne, mislim, ideja, se pravi, ambicioznega mega stadiona, ki bi zagotavljal velike atletske priredi

-------------------------------------------------------KONEC POSNETKA ŠTEVILKA 20171218\_154202.

**GOSPOD MIRKO BRNIČ JAGER**

tve, tako, da upam, da bo še kaj slišano na to temo. Hvala lepa.

**GOSPOD ZORAN JANKOVIĆ**

Zaključujem … aha, gospod Javornik. Bom dal, repliciral, gospodu Brnič Jagru. 3 točke, ne. Predsednik Svetovne atletske zveze in predsednik Evropske atletske zveze, gospod Coe pa pa gospod Bubka, sta obljubila, da bo v Ljubljani mali Zürich, ko bomo naredili to dvorano in stadion. Govorimo o najvišjem atletskem tekmovanju, ki je možen na svetu. To, kar razlagate vi sedaj o garaži, ne, vam pa jest eno stvar povem. To je pridobljen projekt na anonimnem natečaju, žal se niste javil, pa bi lahko svoje dal, prodal nekomu, če bi kdo kupil. In garaža je mnogo bolj prijazna pod zemljo, kot tista nad zemljo, če govorimo za vse obiskovalce, ob enem pa tudi omogoča direkten vhod v dvorano. Toliko odgovorov in bi jaz rad videl, kakšna bi izgledala garaža s 400 parkirnimi mesti nad zemljo, ne. Da vidimo, kako bi to sploh zgledal, ampak. Gospod Javornik, izvolite še vi. A pardon. Ista četrtna skupnost, ne, tako da. Se opravičujem, res, Žagar.

**GOSPOD JANEZ ŽAGAR**

Ja, hvala lepa. Jaz prvo kot pozdravljam to ureditev. Mislim, da je bil že skrajni čas. Imam izkušnje pred leti, namreč, ko je hči hodila, pa vedno čez progo iz gimnazije na štadion, ne. Se pravi, da je to, pozitivno pozdravljam, to zadevo. Imam pa 2 vprašanji. Zakaj se tisto zemljišče v tem trikotniku, nekako še nič ni predvideno, kaj bo tam, zakaj se ni v sklopu te ureditve kompleten kare urejal? Res, da je tisti klin s tistimi hišami pač moteč, ampak mogoče bi bilo tudi tist ostali prostor potrebno nekako v tem smislu začrtat? Drugo vprašanje me pa, mogoče sem pregledal, nisem zasledil, koliko gledalcev lahko v pokritem delu

**GOSPOD ZORAN JANKOVIĆ**

2 tisoč.

**GOSPOD JANEZ ŽAGAR**

ta štadion sprejme?

**GOSPOD ZORAN JANKOVIĆ**

2 tisoč.

**GOSPOD JANEZ ŽAGAR**

Ja, to je relativno malo, zato, ker se spomnim mitinga atletskega, pred leti, k je bil v Ljubljani, ne.

**GOSPOD ZORAN JANKOVIĆ**

Ni bilo več nikol notr jih.

**GOSPOD JANEZ ŽAGAR**

Ja, sej niso imeli kam it. Hvala lepa.

**GOSPOD ZORAN JANKOVIĆ**

Notri nikoli več. Tudi ne boste najdl dvorano, tako da je brez veze to razlagat. Tri, trikotnik pa ni obdelan zato, ker je to, kar je sedaj obdelano, je pogoj bil za razpis na tečaj in to zadostuje za gradbeno dovoljenje. Vse ostalo se lahko zraven dodelava, tako da je tisto.

**Ugotavljam navzočnost.** Pa 5 tisoč bo na stadionu, no. Ker atletka, ne, je še vedno poleten šport. Na stadionu 5 tisoč gledalcev, ne, dol pa 2 tisoč. Toliko, da veste. **35.**

**Glasovanje poteka O PREDLOGU SKLEPA: Mestni svet MOL-a sprejeme dopolnjen Osnutek Odloka o spremembah in dopolnitvah odloka o ureditvenem načrtu za območje urejanja ŠR 2/1 stadion, skupaj z vsemi pripombami.**

**Prosim za vaš glas.**

**29 ZA.**

**0 PROTI.**

**Sprejeto.**

Miran, adijo. Si zadovoljen, Miran?

... /// ... iz dvorane – nerazumljivo ... ///

**GOSPOD ZORAN JANKOVIĆ**

Zelo. Hvala lepa. Točka 7. Predlog odloka o izbiri in sofinanciranju dejavnosti izvajalcev letnega programa športa v Mestni občini …

-------------------------------------------------------------------------------------------zvok mobilnega telefona.

**GOSPOD ZORAN JANKOVIĆ**

Pa sem to prosil, no. S predlogom za hitri postopek.

**AD 7.** **PREDLOG ODLOKA O IZBIRI IN SOFINANCIRANJU DEJAVNOSTI IZVAJALCEV LETNEGA PROGRAMA ŠPORTA V MESTNI OBČINI LJUBLJANA S PREDLOGOM ZA HITRI POSTOPEK**

Gradivo ste prejeli, prejeli ste poročilo pristojnega odbora. Prosim gospoda Kolenca za uvodno obrazložitev.

**GOSPOD MARKO KOLENC**

Lepo pozdravljeni! Predlog odloka, ki je pred vami je pripravljen na podlagi novega Zakona o športu, ki je bil sprejet letos konec maja in je stopil v veljavo v mesecu juniju. Z novim odlokom v bistvu končujemo tudi obdobje, ki ga je urejal prejšnji pravilnik o sofinanciranju ... /// ... nerazumljivo ... /// izvajalcev letnega programa športa in v bistvu določa odlok merila, način izbire in pa pogoje za izbor izvajalcev. Merila so skladna z Zakonom o športu. Namreč Zakon o Športu je zelo specifično oziroma specificiral kakšna merila bodo tako, da veliko izbire pri določanju teh meril nismo imeli. Je bil pa sam odlok, glede na to, da je bil, da smo prva občina, ki je odlok na podlagi novega zakona pripravila, tudi predstavljen na delavnici oziroma posvetu, ki ga je organiziralo Ministrstvo za šolstvo, znanost in šport za druge občine. Od ministrstva smo pridobili tudi mnenje, ki je bilo pozitivno oziroma ugotovitev, da je odlok skladen z Zakonom o športu in pa v sami pripravi tega odloka smo sodelovali tudi s civilno sfero, s predstavniki športnih zvez, ki delujejo v Ljubljani in sam odlok seveda, njihove pripombe deloma oziroma povsem tudi upoštevali. V času objave odloka na spletni strani, ni bilo nobenih pripomb in glede na to, da je v bistvu leto 2018 pred nami, predlagamo, da odlok sprejmete po hitrem postopku zato, da v bistvu začnemo čim prej tudi z samimi postopki za izvedbo javnega razpisa in izbor izvajalcev letnega programa športa v letu 2018. Hvala lepa.

**GOSPOD ZORAN JANKOVIĆ**

Gospa Bon, stališče odbora?

**GOSPA DR. MARTA BON**

... /// ... iz dvorane – nerazumljivo ... ///

**GOSPOD ZORAN JANKOVIĆ**

Ne, ne, ne, mikrofon, prosim.

**GOSPA DR. MARTA BON**

Odbor za šport je soglasno podprl predlog odloka o izbiri in sofinanciranju dejavnosti izvajalcev letnega programa športa.

**GOSPOD ZORAN JANKOVIĆ**

Hvala lepa. Gospod Sedmak?

**GOSPOD MARJAN SEDMAK**

Komisija ni imela pripomb ne k hitremu postopku, ne k samemu odloku, pripomb pravne ali statutarne narave. Hvala.

**GOSPOD ZORAN JANKOVIĆ**

Hvala lepa. Odpiram razpravo najprej o hitrem postopku. Hitri postopek. Ni razprave.

**Ugotavljam navzočnost po celotni točki. Rezultat navzočnosti: 28.**

**Glasujemo O PREDLOGU: Mestni svet Mestne občine Ljubljana sprejme predlog, da se Odlok o izbiri in sofinanciranju dejavnosti izvajalcev letnega programa športa v Mestni občini Ljubljana sprejme po hitrem postopku.**

**Prosim za vaš glas.**

**28 ZA.**

**0 PROTI.**

In pa, sedaj gremo na razpravo o samem odloku. Ni razprave.

... /// ... iz dvorane – nerazumljivo ... ///

**GOSPOD ZORAN JANKOVIĆ**

Izvoli jo, gospa Hribar.

**GOSPA IRENA KUNTARIČ HRIBAR**

Pozdravljeni! Se opravičujem za zamudo, ampak, ok, sedaj sem kle. Mene samo zanima obrazložitev pri 7. členu. Ta razdelitev na športne panoge. 1. skupina, 2. skupina, 3. skupina. Zdaj, na podlagi česa, na kakšen način je to razdeljeno? Zato, ker recimo imamo v 1. skupini imamo recimo športe, ki niso olimpijski športi, pa mamo v 2. skupini športe, ki niso olimpijski športi, recimo, in imamo tudi v 3. skupini športi, ki niso olimpijski športi, imamo pa v 3., recimo skupini, olimpijske športe, ki pa niso v 1. niti v 2. skupini. Tako, da me je samo zanimalo na kak način je določena 1., 2. in 3. skupina v 7. členu?

**GOSPOD ZORAN JANKOVIĆ**

Kar, Marko, zaključujem razpravo, še odgovor da.

**GOSPOD MARKO KOLENC**

Prva izhodišče je bilo, so bile skupine, ki so bile že v bistvu v prejšnjem pravilniku enako opredeljene. Smo jih pa seveda vse te 3 skupine osvežili na podlagi podatkov Ministrstva za šolstvo, znanost in šport in pa Olimpijskega komiteja, ki te športne panoge v bistvu razvršča v te različne skupine, glede na njihov, njihovo razširjenost mednarodno, in pa glede na pomen v Sloveniji.

... /// ... iz dvorane – nerazumljivo ... ///

**GOSPOD ZORAN JANKOVIĆ**

Ne, zaključil razpravo. Bo pojasnil.

**Glasovanje poteka O PREDLOGU SKLEPA: Mestni svet Mestne občine Ljubljana sprejme predlog Odloka o izbiri in sofinanciranju dejavnosti izvajalcev letnega programa športa v Mestni občini Ljubljana.**

**Prosim za vaš glas.**

**27 ZA.**

**0 PROTI.**

**Sprejeto.**

Gremo na točko 8.

**AD 8.** **PREDLOG LETNEGA PROGRAMA ŠPORTA V MESTNI OBČINI LJUBLJANA ZA LETO 2018**

Gradivo ste prejeli. Prejeli ste poročilo pristojnega odbora. Prosim gospoda Kolenca za uvodno obrazložitev.

**GOSPOD MARKO KOLENC**

Za izvedbo postopka javnega razpisa za izbor izvajalcev letnega programa športa mora skladno z Zakonom o športu mestni svet sprejet Letni program športa, kjer se določi obseg uresničevanja javnega interesa v Mestni občini Ljubljana. Podlage za pripravo tega načrta so opredeljene v Zakonu o športu, Nacionalnem programu športa in pa v Trajnostni urbani strategiji Mestne občine Ljubljana do leta 2020. K samemu letnemu programu športu, športa je v Mestni občini Ljubljana za leto 2020, 2018 je smo pridobili tudi mnenje občinske športne zveze tako, kot določa sam Zakon o športu. Mnenje športne zveze je bilo pozitivno s pridržkom. Posredovali so tudi nekaj pripomb, ki smo jih pri pripravi tako letnega programa športa, ki ga, ki je pred vami kot odloka tudi upoštevali. Zdaj za izvedbo letnega programa športa je skupaj zagotovljeno 13 milijonov in pol evrov sredstev. Vsa sredstva so zagotovljena tudi že v veljavnem oziroma sprejetem proračunu za leto 2018, od tega za vzdrževanje in obratovanje ter investicijo v športno infrastrukturo se zagotovi 5,7 milijona evrov, za izvedbo programov, se pravi za izvedbo sofinansiranja programov športnih društev pa 7,8 milijona evrov. Predlagam, da predlog letnega programa športa sprejmete. Hvala.

**GOSPOD ZORAN JANKOVIĆ**

Hvala lepa. Gospa Bon, stališče odbora?

**GOSPA DR. MARTA BON**

Tudi ta predlog je Odbor za šport soglasno podprl.

**GOSPOD ZORAN JANKOVIĆ**

Gospod Sedmak?

**GOSPOD MARJAN SEDMAK**

In tudi k temu predlogu Statutarno pravna komisija ni imela pripomb. Hvala.

**GOSPOD ZORAN JANKOVIĆ**

Razprava? Gospod Žagar, izvolite.

**GOSPOD JANEZ ŽAGAR**

Jaz nisem kakšen poseben poznavalec športa, ampak me pa zanima, če je razlika pri financiranju, recimo, nek klub naše otroke vzgaja, nek klub pa mogoče z nakupi otrok, mislim, tekmovalcev dosega boljše rezultate, ampak zato se tudi uvršča v ta mednarodna ligaška tekmovanj bolj, in je za to bolj financiran. Ali imamo ta vzvod, da predvsem bolj spodbujamo domačo vzgojo igralcev za klube ali pa sploh, sploh zaradi rekreacije in zdravja? Hvala lepa.

**GOSPOD ZORAN JANKOVIĆ**

Res, ne, ne pozna šport. Pri otrocih ni, ni tega, kar ti razlagaš, da bi hodili otroci, ne vem, zdaj bom rekel, iz Celja k nam, ne, pa da bi kle

**GOSPOD JANEZ ŽAGAR**

O, je, je.

**GOSPOD ZORAN JANKOVIĆ**

Lahko imaš osamljene primere, ampak pravim, da tega ni, govorim, ker poznam vse klube, praktično. To je bila zgodba, ki jo je pripravil gospod Kavčič, da bi bila na Vevčah, tam, da bilo v bistvu en internat, kjer bi bila tudi šola, trenirali hokej iz cele Slovenije, ne, na žalost se je o tem uresničilo to, da take, da bi prišli, ne, v šolo, ne, kot veliki talenti, kot je šel Dončič v Real, mi teh primerov nimamo. Gospa Sojar.

**GOSPA MOJCA SOJAR**

Hvala lepa. Zelo podpiram to, da se vse otroka v času osnovnega šolanja nauči plavat, drsat, tudi smučat. So pa do mene prišli različni glasovi, da po nekaterih šolah mogoče še ne ravno v Mestni občini Ljubljana, ampak zato, da se morda na to pripravimo, če bi nastal glasovi, da kar ne bi bilo več zimskih, kako se že reče, zimskih letovanj, zimskih šol v naravi, kjer bi otroke naučili smučat, z postavko, da je to predrago.

**GOSPOD ZORAN JANKOVIĆ**

Kje pa

**GOSPA MOJCA SOJAR**

Ja, in da so se starši, govorim, ne na me, na območju Mestne občine Ljubljana, ampak to se po tem razraste kar, in verjetno bomo imeli mi možnost, da take stvari preprečimo.

**GOSPOD ZORAN JANKOVIĆ**

V Ljubljani tega ni. Gremo kar na tiste tam, k so, naj se s tem ukvarjajo. Mi druge občine ne bomo kritiziral, ne.

**GOSPA MOJCA SOJAR**

Lahko. Starši se pogovarjajo med seboj.

**GOSPOD ZORAN JANKOVIĆ**

Naj se kar pogovarjajo.

**GOSPA MOJCA SOJAR**

Ne, ker nisem mislila kritizirat, samo bi želeli, da to

**GOSPOD ZORAN JANKOVIĆ**

Ne, pravim, jaz, jaz nočem druge občine kritizirat.

**GOSPA MOJCA SOJAR**

Ostane

**GOSPOD ZORAN JANKOVIĆ**

To je njihov problem. Lejte, mi smo tudi en redkih občin, ne, ki nismo dvignili cene vrtcev, k so vse dvignili, ne. Tako, da o tem kaj delajo drugi, me ne zanima.

**Ugotavljam navzočnost po celotni točki. Rezultat navzočnosti: 37.**

**Glasovanje poteka O PREDLOGU: Mestni svet MOL-a sprejme Predlog letnega programa športa v Mestni občini Ljubljana za leto 2018. Prosim za vaš glas.**

**28 ZA.**

**0 PROTI.**

**Sprejeto.**

Gremo na točko 9 današnje seje.

**AD 9. PREDLOG SKLEPA O SOGLASJU K SPREMEMBI IN DOPOLNITVI STATUTU JAVNEGA ZAVODA ŽIVALSKI VRT LJUBLJANA**

Gradivo ste prejeli. prejeli ste poročilo pristojnega odbora. Prosim gospoda Davora Buinjca, da poda uvodno obrazložitev. Kratko.

**GOSPOD DAVOR BUINJAC**

Spoštovani župan, spoštovana podžupanja, podžupani, spoštovane mestne svetnice in svetniki! Mestni svet Mestne občine Ljubljana je na svoji septembrski seji sprejel Odlok o spremembah in dopolnitvah odloka o ustanovitvi javnega zavoda Živalski vrt Ljubljana. Na podlagi spremenjenega odloka je svet tega javnega zavoda 19. oktobra letos sprejel spremembo in dopolnitev Statuta javnega zavoda Živalski vrt Ljubljana. V skladu z veljavnimi pravnimi Mestni svet Mestne občine Ljubljana da soglasju k statutu in premembam statuta. Sprememba statuta se tokrat nanaša zgolj na organizacijo zavoda, in sicer so v 2. členu statuta Živalskega vrta Ljubljana določijo notranje organizacijske enote zavoda. S tem bo omočeno, omogočena nova sistematizacija delovnih mest. Predlagamo, da mestni svet sprejme predlagani sklep oziroma izda soglasje k spremembi statuta Živalskega vrta Ljubljana. Hvala.

**GOSPOD ZORAN JANKOVIĆ**

Hvala lepa. Gospod Brnič Jager, stališče odbora, prosim.

**GOSPOD MIRKO BRNIČ JAGER**

Odbor je podprl predlog.

**GOSPOD ZORAN JANKOVIĆ**

Gospod Sedmak.

**GOSPOD MARJAN SEDMAK**

Komisija ni imela zadržkov statutarno pravne narave.

**GOSPOD ZORAN JANKOVIĆ**

Razprava? Ni razprave.

**Ugotavljam navzočnost. Rezultat navzočnosti: 37.**

**Glasujemo O PREDLOGU SKLEPA: Mestni svet MOL-a sprejme Predlog sklepa o soglasju k Spremembi in dopolnitvi Statuta javnega zavoda Živalski vrt Ljubljana.**

**Prosim za vaš glas.**

**38 ZA.**

**0 PROTI.**

**Sprejeto.**

Točka 10.

**AD 10. OSNUTEK ODLOKA O RAZGLASITVI VILE ZLATICA ZA KULTURNI SPOMENIK LOKALNEGA POMENA**

Gradivo ste prejeli, prejeli ste poročilo pristojnega odbora. Prosim gospo Miljano Smrdel, da poda uvodno obrazložitev.

**GOSPA MILJANA SMRDEL**

Hvala za besedo. Spoštovani župan, podžupanja, podžupani! Spoštovani svetnice in svetniki! Pred vami je osnutek odloka o razglasitvi Vile Zlatica za kulturni spomenik lokalnega pomena. Kot na podlagi predloga Zavoda za varstvo kulturne dediščine, območne enote Ljubljana. Odlok je kot vsi odloki s področja nepremične kulturne dediščine pripravljen v skladu s 13. členom Zakona o varstvu kulturne dediščine. Pri tej vili ste gotovo prebrali, da smo lastniki mi, Mestna občina Ljubljana, sicer od leta 2010. V samem varstvenem režimu varovanja vile in vrta, seveda, okrog vile, je zagotovljen prostor za prezentacijo Hribarjeve dediščine. Nad samim spomenikom, nad samo stavbo bo na podlagi tega odloka skrbel, da tako rečem pristojni Zavod za varstvo kulturne dediščine. Zbirka, ki bo sestavljala Hribarjevo zbirko je pa že danes v pristojnosti Mestnega muzeja in galerije mesta Ljubljane. Toliko z moje strani, hvala za besedo in predlagam, da sprejmete.

**GOSPOD ZORAN JANKOVIĆ**

Hvala lepa. Prosim gospoda Porića, da poda stališče odbora.

**GOSPOD MAG. NEVZET PORIĆ**

Spoštovani župan, svetnice in svetniki! Odbor za kulturo in raziskovalno dejavnost je na 2. korespondenčni seji obravnaval gradiva, gradivo osnutka odloka o razglasitvi Vila Zlatica za kulturni spomenik lokalnega pomena, in sprejel naslednji sklep. Odbor za kulturo in raziskovalno dejavnost podpira osnutek odloka o razglasitvi Vile Zlatica za kulturni spomenik lokalnega pomena.

**GOSPOD ZORAN JANKOVIĆ**

Hvala lepa. Gospod Sedmak?

**GOSPOD MARJAN SEDMAK**

Komisija ni imela pripomb statutarno pravne narave. Hvala.

**GOSPOD ZORAN JANKOVIĆ**

Hvala lepa. Razprava? Gospod Brnič Jager.

**GOSPOD MIRKO BRNIČ JAGER**

Hvala za besedo. Torej, k govorimo o županu Hribarju, vsi dobro vemo, da gre za izjemno figuro v slovenskem političnem življenju. Zagotovo osrednjo in daleč največjo. Gre za osebo, ki je tako rekoč v Ljubljano prinesla tisto renesanso, ki jo poznajo najbolj znamenita mesta, kot so Firence. To je bil gospod Ivan Hribar, izjemen humanist, ki je okrog sebe zbral vrhunske humaniste, vrhunske strokovnjake, inženirje vseh vrst, stroko, strokovnjake in z njimi opravil izjemna dela. In dal priložnost, da se Ljubljana oblikuje tako, kot jo danes poznamo in zaradi česa je tako znamenita. Skratka, vse, ki so imeli voljo in veselje do dela, talent do dela, ki so želeli ovekovečit specifičnost in posebnost slovenskega naroda, tako v arhitekturi kot slikarstvu, glasbi, na področju prostorskega urejanja, da ne govorim na področju izumov. Vi veste, da je Ljubljana za časa Ivana Hribarja dobila prvi električni tramvaj, s katerim so se 100 let potem kasneje ubadali, kako rešit to zadevo in so v Bordeaux-ju rešili leta 96 se mi zdi. Tako, da potem več ni treslo, v Ljubljani so bili problemi, saj poznate, v kronikah je vpisano, kak se je kakšen kuža ujel, pa se ni mogel rešit iz elektrike. Ampak, skratka izjemen posluh in sedaj v Vili Zlatici, ki jo bomo mi seveda podprli, se bo zgodil, neka prezentacija njegovega dela, predstavitev njegove družine, se pravi, gre za neke vrste muzejsko ureditev. Mi mislimo, da bi morali k temu pristopit zelo ambiciozno. Podpiramo čisto vsak trud Mestne občine Ljubljana, kajti iz malega bo zrastlo veliko, ljudje se zavedajo pomena tega, tega dogodka in stvar bo šla naprej, skratka na vsak način porinimo zadevo naprej, podprimo in bilo je omenjeno, da so problemi z sredstvi, tudi Mestna Občina Ljubljana je rekla, da se bo potrudila, in če ji bo uspelo bo, bo zadeva stekla, lahko se pa celo zgodi, da ji ne bi uspelo in v tem primeru se lahko zgodi, da se hiša celo vrača v neko drugo okrilje. Skratka, mi bi želeli, da naj ima Ljubljana tisti patronat nad tem objektom, nad njegovim razvojem v vseh vsebinah, v vseh, v vseh pogledih. Ker je, Ivan Hribar je, pripada Ljubljani, veste, da je prihajal tu, iz Tacna iz Trzina ali iz Tacna je doma bil in v Ljubljano je prišel pravzaprav zelo, zelo ponižen in ves bolehen, ampak si je opomogel in z vsemi pljuči zastavil to, da je Ljubljana dobila, kot veste pitno vodo, ki jo danes pijemo, to je definitivno njegov največji projekt. Ljudje so mu bili izjemno hvaležni. Leta 1890 je kot mestni svetnik naredil ta projekt, ljudje so mu bili tako hvaležni, ker je, kaj je z njim naredil? Z njim je naredil upanje, da bo, da se v Ljubljani vendarle da živet. Ker pitna voda je vedno problem. In s tem je ravno Ljubljani začrtal izjemno perspektivo, ljudje so rekli, ja res, tu bomo ostali, ne bomo več iskali drugih rešitev, in tako je Ljubljana v bistvu, potem, padla v obdobje potresa in, ko so ljudje ugotovili, ja, kaj pa sedaj, ne, še ena zelo huda naloga, so se spomnili njegovega izjemnega dela za vodovod in so ga izglasovali. Skratka, šlo je za to, da so mu dobesedno predali časti župana. In Hribar je potres vrhunsko rešil. Sami veste kako, tako, da ne bi zahajal v nobene detajle. Zaključil bi s tem, da je, v Sloveniji se pač trudimo. Recimo, da se vsi trudimo za vsak dinar, ki bi ga naj kultura dobila, vemo pa, da nam veliko mladih odhaja in ti mladi odhajajo zato, ker pač nek denar manjka, pa se vprašujem, a ni to ravno tisti denar, ki je bil tako kruto odtegnjen iz, iz, iz bančnega sistema in je bil ravno ta denar namenjen izobraževanju otrok, pa tudi v kulturi, vložkom za to vse skupaj. A, a ,a sem preveč naiven, če bi gospodu županu, recimo, rekel, pa dajmo napisat tistim, ki so denar odpeljali na raznorazne oaze, pa ne vejo sedaj, kaj bi z njim. Pa jih vprašamo. Sej niso obtoženi, noben ni ničesar obtožen, mogoče kdaj bodo, ampak ta denar nekje leži. Zgodbe o tem denarju poslušamo. A ne, a ne bi bilo v redu, če bi pozvali naj, naj se ta denar vrne v slovenski bančni sistem, v obtok in se nameni predvsem takim zadevam. Torej, v tem primeru, ambicioznim rešitvam za kulturo, ki bi razbremenila občine in omogočila nek brezhiben, brezhibno zasnovo tovrstni, tovrstnih programov. Končal bi s tem, da pravzaprav, spomnim sem se na Tarasa Kermaunerja, ki je nekako predvidel to pozicijo slovenskih tajkunov, pa je rekel, glejte, povem eno. Ne govoriti hobotnica, oni niso del hobotnice, oni so majhni, oni so plankton. Prišel bo kit, in jih bo samo požrl. To so slovenski tajkuni. To se pravi denar, ki so ga sparkiral nekam

**GOSPOD ZORAN JANKOVIĆ**

A boste nehal, gospod Brnič Jager?

**GOSPOD MIRKO BRNIČ JAGER**

in gre proti slove

-------------------------------------------------------zvok, ki napove potek časa, ki je namenjen razpravi.

**GOSPOD ZORAN JANKOVIĆ**

Brez zamere, s Hribarjem nima to nič.

... /// ... iz dvorane – nerazumljivo ... ///

**GOSPOD MIRKO BRNIČ JAGER**

Bom zaključil

**GOSPOD ZORAN JANKOVIĆ**

Ste zaključil, ne, sem vzel besedo. Ne, ker je, ker je, a veste, z enim dobrim predlogom, ne. Jaz bi ti nadaljeval v repliki, ne, bi rekel, če bi nam ne tista stranka denar vzela, vrnili Ljubljani ta denar, bi mi sami naredili tramvaj, ne, ali pa poglobili železnico, ne. Tako, da zaključujem razpravo.

**GOSPOD MIRKO BRNIČ JAGER**

Gospod župna, samo to mi povejte, kaj vas je

-------------------------------------------------------zvok, ki napove potek časa, ki je namenjen razpravi.

**GOSPOD ZORAN JANKOVIĆ**

Gospod Brnič Jager, šel ste mimo teme, ki je bila. Imamo o spomeniku lokalnega pomena za vilo, ki jo bomo prenovili, zaščito. Dal sem vam besedo, pustil sem vam, da ste govoril o dobrih delih Hribarja, ki ste pa preskočil od Hribarja na vse tisto, kar vas muči, ne,

-------------------------------------------------------zvok, ki napove potek časa, ki je namenjen razpravi.

**GOSPOD ZORAN JANKOVIĆ**

pri vas, ne, to rešujte doma, ne klele.

**Ugotavljam navzočnost po celotni točki. Rezultat navzočnosti: 36.**

**Najprej glasujemo O PREDLOGU SKLEPA: Mestni svet Mestne občine Ljubljana sprejme osnutek Odloka o razglasitvi Vile Zlatica za kulturi spomenik lokalnega pomena.**

**Prosim za vaš glas. Rezultat glasovanja je:**

**37 ZA.**

**0 PROTI.**

In, ker ni bilo nobene vsebinske razprave, ki bi lahko vplivala na spremembo besedila, predlagam, da gremo na glasovanje na predlog sklepa. Ker to, kar je gospod Brnič Jager razpravljal, to se ni dotikalo nobene vsebine, ne, razen, da je potrdil, ne, da soglaša s predlogom odloka, ne.

**Glasujemo O PREDLOGU SKLEPA.** Še razpravo imamo, če kdo hoče na predlog sklepa? Po sprejemu osnutka Odloka, ki smo ga sprejeli o razglasitvi Vile Zlatica za kulturni spomenik lokalnega pomena Mestni svet Mestne občine Ljubljana še na isti seji preide na obravnavo in dokončno odločanje o predlogu odloka. Sej sem rekel. Razprava? Ni razprave.

G**lasujemo kar O PREDLOGU ODLOKA: Mestni svet Mestne občine Ljubljana sprejme predlog Odloka o razglasitvi Vile Zlatica za kulturi spomenik lokalnega pomena.**

**Prosim za vaš glas.**

**36 ZA.**

**0 PROTI.**

Gremo na 11. točko.

**AD 11. OSNUTEK ODLOKA O DOPOLNITVAH ODLOKA O RAZGLASITVI TOBAČNE TOVARNE V LJUBLJANI ZA KULTURNI SPOMENIK LOKALNEGA POMENA**

Gradiv ste prejeli, prejeli ste poročilo pristojnega odbora. Prosim gospo Miljano Smrdel, da poda uvodno obrazložitev.

**GOSPA MILJANA SMRDEL**

Spoštovani! Še enkrat hvala za besedo. Pred vami je osnutek Odloka o dopolnitvi Odloka o razglasitvi Tobačne tovarne v Ljubljani za kulturni spomenik lokalnega pomena. Namreč, v območju, iz območja spomenika in vplivnega območja spomenika so pomotoma izpadle 4 parcele. 3 parcele v samem območju spomenika,1 pa v vplivnem območju spomenika. 1 parcela je, sodi že v drugo katastrsko občino in 1 parcela deloma sodi tudi v območje spomenika. To so te spremembe, ki so nastale, do katerih, za katere se je ugotovilo pri vpisu v register kulturne dediščine, tako, da s tem osnutkom popravljamo dejansko stanje odloka, ki smo ga sprejeli na majski seji. Hvala lepa.

**GOSPOD ZORAN JANKOVIĆ**

prosim gospoda Porića za stališče odbora.

**GOSPOD MAG. NEVZET PORIĆ**

Odbor za kulturo in raziskovalno dejavnost je na 2. korespondenčni seji sprejel naslednji sklep. Odbor za kulturo in raziskovalno dejavnost podpira osnutek odloka o dopolnitvah odloka o razglasitvi Tobačne tovarne v Ljubljani za kulturni spomenik lokalnega pomena.

**GOSPOD ZORAN JANKOVIĆ**

Hvala lepa. Gospod Sedmak?

**GOSPOD MARJAN SEDMAK**

Statutarno pravna komisija ni imela pomislekov statutarno pravne narave. Hvala.

**GOSPOD ZORAN JANKOVIĆ**

Gremo na razpravo. Za te 3 parcele. Ni razprave.

**Ugotavljam navzočnost. Rezultat navzočnosti: 35.**

**Glasovanje poteka O PREDLOGU SKLEPA: Mestni svet MOL-a sprejme osnutek Odloka o dopolnitvah odloka o razglasitvi Tobačne tovarne v Ljubljani za kulturni spomenik lokalnega pomena.**

**Prosim za vaš glas. Rezultat glasovanja:**

**31 ZA.**

**3 PROTI.**

**Sprejeto.**

In ker ni bilo razprave, **sprašujem, če lahko gremo na isti seji, da preidemo na dokončno odločanje o predlogu odloka? Najprej odločamo, lahko gremo še z dokončno ... /// ... nerazumljivo ... ///.**

**Prosim za vaš glas.**

**29 ZA.**

**5 PROTI.**

Odpiram razpravo o predlogu odloka. Ni razprave.

**Glasujemo o PREDLOGU ODLOKA: Mestni svet MOL-a sprejme predlog Odloka o dopolnitvah odloka o razglasitvi Tobačne tovarne v Ljubljani za kulturni spomenik lokalnega pomena.**

**Prosim za vaš glas.**

**31 ZA.**

**3 PROTI.**

**Hvala lepa. Sprejeto.** S tem smo dnevni red današnje seje izčrpali. Želim vam lep praznike, veselo leto, ki prihaja. Naj bo zdravo, uspešno in polno sodelovanja. Hvala lepa, dober tek in srečno!

--------------------------------------------------------KONEC POSNETKA ŠTEVILKA 20171218\_164203.